ועדת העבודה, הרווחה והבריאות, כנסת 15, פרוטוקול מספר 396, 2001-11-13 09:30

חברי הוועדה: סופה לנדבר

מוזמנים: אדית הנדל מרכזת הארגון הארצי של חברות כ"א בישראל דורון סבג מנכ"ל חברת או.

מוזמנים: ר.ס ברכה סודמי הארגון הארצי לשירותי כ"א בישראל הגר אנוש תלדי ההסתדרות הכללית ליאור אגאי משרד האוצר מיכאל אטלן, עו"ד הלשכה משפטית, משרד העבודה והרווחה נעה וגנר,עו"ד משרד העבודה והרווחה מוריה בקשי משרד המשפטים

קצרנית: הצעת חוק העסקת עובדים על ידי קבלני כוח אדם (תיקון – שפת החוזה), התשס"א –2001.

יאיר פרץ: אני מתכבד לפתוח את ישיבת הוועדה.

יאיר פרץ: על סדר היום: הצעת חוק העסקת עובדים על ידי קבלני כוח אדם (תיקון – שפת החוזה),התשס"א-2001, של חברת הכנסת סופה לנדבר.

סופה לנדבר: השם של הצעת החוק מבטא את התוכן שלה.

סופה לנדבר: אני הבנתי שצריך לעשות תיקון בחוק הקיים, כלומר לתרגם את המסמכים לשפת האם של העובדים כי הם לא מבינים מה הזכויות שלהם.

סופה לנדבר: המסמך הזה מקובל עלי ומקובל על משרד העבודה והרווחה.

מיכאל אטלן: הוועדה התבקשה להכין נוסח שיהיה מקובל על משרדי הממשלה הנוגעים בדבר ועל מציעת החוק.

מיכאל אטלן: זה הנוסח.

מיכאל אטלן: אני חושב שהוא מקובל על כולם – על נציבות שירות המדינה, על משרד האוצר, על משרד המשפטים ועל משרדנו.

מיכאל אטלן: נותר רק לברך את חברת הכנסת לנדבר.

סופה לנדבר: היועצת המשפטית ביקשה ממני לצרף לחוק שלי את הצעת החוק של נודלמן.

סופה לנדבר: אני מציעה שכאשר נתקדם בחקיקה נעשה את האיחוד.

ג'ודי וסרמן: מאחר והחוק של חבר הכנסת נודלמן עוד לא עבר קריאה שנייה ושלישית, אנחנו לא מעבירים בקריאה הראשונה בחוק שלך את התיקון לחוק של נודלמן.

סופה לנדבר: כששנינו נהיה לפני קריאה שנייה ושלישית נוכל לאחד את זה.

ג'ודי וסרמן: אחרי קריאה ראשונה אני אבדוק אם אפשר לשלב את זה.

דורון סבג: אנחנו מתנגדים לחוק הזה מהסיבה שהוא נופל רק עלינו.

דורון סבג: חברות כוח אדם הפכו להיות איזה שהוא פרוייקט.

דורון סבג: יש את עמיר פרץ שיוצר בעיות וחוקים.

דורון סבג: אם רוצים לתרגם, שיתרגמו לכל עם ישראל.

דורון סבג: מה, רק אצלנו יש עולים חדשים?

דורון סבג: כשמישהו הולך לקחת משכנתא אז הוא מבין מה כתוב שם?

דורון סבג: מדוע רק דווקא על חברות כוח אדם עושים את כל התיקונים האלה?

דורון סבג: אני לא מבין את הגישה הזאת.

דורון סבג: אתם רוצים לעשות?

דורון סבג: תשנו את חוק החוזים במדינת ישראל ותחליטו שצריך לתרגם לכל העולים החדשים שבאו.

דורון סבג: זה לא כמו הורינו שבאו ממרוקו ולא היה להם שום דבר מתורגם.

דורון סבג: אין לי בעיה שתתרגמו את הכל, אבל למה דווקא רק על חברות כוח אדם?

דורון סבג: כשמישהו הולך לעבוד בחברת "טבע", לדוגמה, או שהוא מקבל משכנתא מבנק למשכנתאות, הוא יודע מה הוא קורא?

דורון סבג: אצלינו גם ככה העולה החדש יעבוד רק 9 חודשים על פי החוק החדש של עמיר פרץ, אז הסיכוי שהוא ייפגע יהיה מינימאלי.

דורון סבג: אני מסכים לתרגם את ההסכמים הקיבוציים, מעבר לזה מה אנחנו עוד יכולים לתרגם?

דורון סבג: יהיה הסכם, נתרגם אותו, נכין חוברת לכל עובד בשפה שלו, שיהיה ברור, מהיר וקריא.

הגר אנוש תלדי: אני לא מבינה למה המעסיק מקבל שהות של חודש כדי להסביר לעובד מה מגיע לו?

הגר אנוש תלדי: החוזים האלה הם בדרך כלל חוזים אחידים, שהניסוח שלהם אחיד.

הגר אנוש תלדי: אפשר להכין את העובד מראש.

הגר אנוש תלדי: העובדים לא ידעו אם הם משועבדים למעסיק הזה לכל חייהם.

הגר אנוש תלדי: בתוך החוזים חבויות מחוייבויות של העובד, שאם יסבירו לו אותן כעבור חודש זה יהיה מאוחר.

הגר אנוש תלדי: הוא צריך לדעת אותם לפני שהוא חותם.

הגר אנוש תלדי: המקום היחיד שלעובד יש אפשרות לטעון ואיך שהוא להתמקח זה לפני שהוא התחיל לעבוד.

יאיר פרץ: ברגע שהנושא הזה ייכנס למסלול זה לא יקח חודש.

יאיר פרץ: החוזה הראשון הוא בעיתי, אחר כך זה רץ באופן אוטומטי.

הגר אנוש תלדי: כל החוזים האישיים הם סטנדרטים.

הגר אנוש תלדי: המעסיקים לא עושים חוזים נפרדים.

הגר אנוש תלדי: אין סיבה שהחוזים הסטנדרטים של המעסיקים לא יהיו מוכנים בכמה שפות.

מיכאל אטלן: מר סבג, אתה מתפרץ לדלת פתוחה.

מיכאל אטלן: אני מסכים לכל מה שאמרת, אבל הפתרון הוא במה שנרמז.

מיכאל אטלן: אנחנו נגיש נוסח שלא רק יתקן בחברות כוח אדם, אלא ירחיב את הנורמה לחוק מסירת מידע לעובד.

מיכאל אטלן: הסיבה היחידה שזה לא ביחד היא סיבה טכנית: אחד בקריאה ראשונה והשני בקריאה שנייה ושלישית.

מיכאל אטלן: מבחינת הנורמה עמדת הממשלה היא בדיוק כמו שלך: מסירת מידע בשפת העובד שהוא מבין בה כפוף למגבלות ולמנגנונים שנקבעו שמשקפים איזה שהוא איזון בין העולם האידיאלי לעולם המציאותי.

מיכאל אטלן: המנגנון הזה יחול על כולם.

מיכאל אטלן: במסירת מידע זה הודעה, זה לא חוזה, אז שם זה הסדר אחר.

מיכאל אטלן: פה זה חוזה ולא הודעה, ולכן זה בא כהוראה נפרדת.

מיכאל אטלן: התלבטנו אם לעשות חוק אחד שיחול על כל סוגי המידע שהמעביד מעביר.

מיכאל אטלן: אלה עניינים טכניים של חקיקה.

מיכאל אטלן: בפועל, קבלני כוח אדם יצטרכו לתרגם את החוזה לשפות שהשר יקבע בתקנות, והמעבידים האחרים יצטרכו לתרגם את המידע לפי חוק מסירת מידע.

דורון סבג: היה לנו הסכם קיבוצי עם עמיר פרץ.

דורון סבג: .

סופה לנדבר: למה אתה מערב את עמיר פרץ?

סופה לנדבר: אני לא חושבת שזה המקום.

סופה לנדבר: לא מעניין אותי החוק של עמיר פרץ.

סופה לנדבר: לא צריכים לעשות סלט.

דורון סבג: אני מדבר על תירגום ההסכם הקיבוצי כי אנחנו המעסיקים עובדים עם הסכם קיבוצי.

דורון סבג: הייתי רוצה להוסיף בתיקון של חברת הכנסת הנכבדה את העובדה שמדובר בהסכם קיבוצי.

דורון סבג: אין לנו משהו אחר לתרגם.

דורון סבג: ההסכם הקיבוצי מגדיר בצורה ברורה את תנאי העובדים.

סופה לנדבר: אני לא מתנגדת שיתרגמו.

יאיר פרץ: אני מציע להעמיד להצבעה את הצעת החוק של חברת הכנסת סופה לנדבר לקריאה ראשונה, כאשר המטרה היא לאחד את ההצעה הזאת עם ההצעה של חבר הכנסת נודלמן.

ג'ודי וסרמן: או שנאחד, או שהחוק של חבר הכנסת נודלמן יעבור ויעשה תיקון לחוק הזה.

ג'ודי וסרמן: "הצעת חוק העסקת עובדים על ידי קבלני כוח אדם (תיקון – שפת החוזה), התשס"ב-2001.

ג'ודי וסרמן: תיקון סעיף 11.

ג'ודי וסרמן: 1.

ג'ודי וסרמן: בסעיף 11 לחוק העסקת עובדים על ידי קבלני כוח אדם, התשנ"ו-1996 (להלן החוק העיקרי) לאחר סעיף קטן (א), יבוא "(א1) (א) חלה על קבלן כוח אדם חובה לערוך הסכם כאמור בסעיף קטן (א), והעובד הודיע לו כי אינו מבין את שפת ההסכם, ימסור קבלן כוח האדם עותק מתורגם של ההסכם תוך לא יותר מחודש מיום הודעתו כאמור, לשפה אחרת לפי בחירת העובד מבין השפות הבאות: עברית, ערבית, אנגלית, רוסית, אמהרית.

ג'ודי וסרמן: (ב) השר רשאי לקבוע בתקנות, באישור ועדת העבודה, הרווחה והבריאות של הכנסת, פטור מהוראת סעיף קטן זה, בין בכלל ובין לסוגי עובדים או סוגי מעבידים וכן לקבוע שפה נוספת על אלה המנויות בסעיף קטן (א) שהיא נפוצה בקרב עובדים בישראל.

ג'ודי וסרמן: (ג) תורגם הסכם כאמור בפסקה (א) יחזיק קבלן כוח האדם, לצורכי פיקוח, עותק מן ההסכם בשפת המקור ובנוסחו המתורגם.

ג'ודי וסרמן: " תחילה ותחולה 2.

ג'ודי וסרמן: (א) תחילתו של חוק זה שלושים ימים מיום פרסמו (להלן –יום התחילה).

ג'ודי וסרמן: (ב) חוק זה יחול ע לעובד שתחילת העסקתו לאחר יום התחילה.

ג'ודי וסרמן: (ג) חוק זה לא יחול על קבלן כוח אדם המעסיק פחות מעשרים וחמישה עובדים.

ג'ודי וסרמן: "

יאיר פרץ: מי בעד להעלות את הצעת החוק לקריאה ראשונה?

יאיר פרץ: ה צ ב ע ה בעד – 2 נגד – 0 הצעת החוק אושרה.